Merkezê Îrtîbatî û Çapemenîye yê HPGyî derheqê babate de eşkerayîyêke nuştekîye daye.

Eşkerayîya HPGyî wina ya:

"Mabênê 28-29ê êlula 2018î de qezaya Mazgirî ya Dêrsimî de dima ke artêşa TCyî ya îşxalkere operasyonêk dabi destpêkerdene şer qewimîya û 3 embazê ma şehîd bîyî. Zanayîşê derheqê embazanê ma yê ke şehîd bîyî de wina yê:
Nameyê Qodî: Armanc Taylan
Name û Peyname: Mustafa Bozyil
Cayê Bîyayîşî: Amed
Maye-Pî: Husna – Azîz
Tarîx û Cayê Şehadetî: 29ê Êlula 2018î / Dêrsim
Nameyê Qodî: Cesur Alî
Name û Peyname: Alî Bagriyanik
Cayê Bîyayîşî: Dêrsim
Maye-Pî: Sevîm - Mustafa
Tarîx û Cayê Şehadetî: 29ê Êlula 2018î / Dêrsim
Nameyê Qodî: Cudî Zerdeşt
Name û Peyname: Şervan Yaman
Cayê Bîyayîşî: Colemêrg
Maye-Pî: Halîme – Omer
Tarîx û Cayê Şehadetî: 29ê Êlula 2018î / Dêrsim
Embazê ma yê Armanc, Cesûr û Cûdî keyeyanê welatperweran de ameyî dinya û ciwanîya xo de Têkoşînê Azadîye şinasna. Embazê ma yê şehîdî bi şîara Kurdîstanê Azadî û Rayberîya Azade tewrê gerîlayan bîyî. Embazanê ma şerê vera dewleta TCyî ya faşîste de ca girewt û seba ke Têkoşînê Azadîye yê Kurdîstanî serfîraz bibo heta peynîye şer kerd. Ma sere de keyeyanê embazanê ma yê şehîdan rê pêro şarê Kurdîstanî yê welatperwerî rê serweşîye wazenê. Ma soz danê ke ma do Têkoşînê Azadîye yê Kurdîstanî bi serfîrazîye tacîdar bikerê."
